Diari Oficial de la Generalitat Valenciana


Sumari del DOGV 2589, del 20-09-1995 (1995/836147)

ORDRE de 25 de juliol de 1995, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca rústica anomenada masia Font del Teix i d'Enruna, situada als termes municipals de Morella i Vallibona, partides de la Roca i Cap de Solana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/07/25/(2)/dof/vci/html**

### Dades del document

Número de DOGV
:   2589

Data del DOGV
:   20-09-1995

Secció del DOGV
:   DISPOSICIONS GENERALS

Número del document
:   1995/836147


Data del document
:   25-07-1995

Organisme emissor
:   Conselleria d'Economia i Hisenda

Tipus de document
:   Ordre

ORDRE de 25 de juliol de 1995, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca rústica anomenada masia Font del Teix i d'Enruna, situada als termes municipals de Morella i Vallibona, partides de la Roca i Cap de Solana.   
La Generalitat Valenciana està desenvolupant una política que tendeix a l'adquisició de finques forestals en l'àmbit de la Comunitat Valenciana, per tal de procedir, mitjançant la seua gestió directa, a la seua restauració, sanejament i millora, la qual cosa permetrà més eficaçment la seua defensa davant els incendis forestals.  
A aquest efecte, la Generalitat Valenciana està interessada en l'adquisició d'una finca rústica d'1.348.866 metre quadrats, coberta en gran part amb espècies arbòries, denominada masia Font del Teix i d'Enruna, situada als termes municipals de Morella i Vallibona, partides de la Roca i Cap de Solana.  
Per tant, a proposta de la Conselleria de Medi Ambient i de conformitat amb el que disposa l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, ateses les valoracions i els informes que consten en l'expedient,  
ORDENE  
Article primer  
S'acorda l'adquisició mitjançant contractació directa a títol onerós i en virtut de compra-venda de la finca rústica que tot seguit es descriu:  
Rústica. Masia denominada de Font del Teix i d'Enruna, situada als termes de Morella i Vallibona, partides de la Roca i Cap de Solana, respectivament, composta d'edificis i terres dins de les quals estan situats aquests. Les terres ocupen una extensió total de 134 hectàrees, 88 àrees i 66 centiàrees. Limita: al nord, amb les terres de la masia de Regatxol; al sud, amb les terres d'Agustín Ferrer, la masia d'Argilés i la masia Caseta Mitjavila; a l'est, amb les terres dels germans Salón i José Querol i, a l'oest, amb la masia de Quint, la propietat de Tomás Ferrer i el barranc del Regatxol enmig. La part situada a Morella amida 161 hectàrees, 80 àrees i limita, al nord, amb les terres de la masia del Regatxol; al sud, amb la masia d'Argilés; a l'est, amb part de la finca situada al terme de Vallibona, amb el barranc i, a l'oest, amb les terres de la masia de Regatxol i del mas del Quint. La part de la finca situada al terme de Vallibona, amida 133 hectàrees, 93 àrees i quatre centiàrees. Limita: al nord, amb les terres del maset de Roig i del maset de l'Obre, i amb el camí i les terres del mas de Boix, propietat d'ICONA; al sud, amb les terres del mas de Boix d'ICONA i les de la masia Caseta Mitjavila; a l'est, amb les terres de la masia de Bohío i, a l'oest, amb la part de finca del terme de Morella i amb les terres de la masia de Regatxol, amb el barranc.  
La finca rústica anteriorment descrita figura inscrita a nom d'Agustín, álvaro, Ovidio, José, Delfina-Amparo, Marcela, i Fernando Giner NiÑerola, al Registre de la Propietat de Morella, tom 486, llibre 81 de Morella, foli 208, finca 3.727, inscripció 2a i al tom 476, llibre 33 de Vallibona, foli 232, finca 2395, inscripció 2a.  
Aquesta finca rústica figura lliure de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu de catorze milions de pessetes (91.827.706 PTA).  
Les despeses i els impostos que es deriven de l'esmentada compra, seran pagats per les parts, segons la llei.  
Article tercer  
El Servei de Patrimoni de la Direcció General de Tributs i Patrimoni realitzarà els tràmits necessaris per a donar efectivitat a allò disposat en aquesta ordre.  
València, 25 de juliol de 1995  
El conseller d'Economia i Hisenda,   
JOSÉ LUIS OLIVAS MARTíNEZ


Còpia Permalink ELI